Ο **Μαξ-Αλέν Γκραντέλ** (γαλλικά: *Max-Alain Gradel*, γενν. στις 30 Νοεμβρίου 1987) είναι Ιβοριανός επαγγελματίας ποδοσφαιριστής, ο οποίος αγωνίζεται ως πλάγιος μέσος/επιθετικός για την Τουλούζ.

Σταδιοδρομία σε συλλόγους
-------------------------

### Πρώτα χρόνια/Λέστερ

Αφού μετακόμισε στο Ηνωμένο Βασίλειο από το Παρίσι το 2004, ο Γκραντέλ συμμετείχε στην Ακαδημία Ποδοσφαίρου του Κολεγίου Λούισαμ Σάουδαρκ, υπό την εποπτεία του τότε προπονητή Άαρον Τζέικομπ, ο οποίος ήταν ένας από τους πρώτους μέντορες του. Συμμετείχε στο Κύπελλο Bon Giourno στην Ολλανδία, όπου η ομάδα του κέρδισε το τρόπαιο χωρίς να δεχτεί γκολ, με τον Γκραντέλ να σκοράρει 11 από τα 17 γκολ. Έπρεπε να παρευρεθεί στο Κύπελλο Ντάλας με την ομάδα, αλλά του προσφέρθηκε επαγγελματικό συμβόλαιο και αποφάσισε να μην πάει. «Όλα ξεκίνησαν στο Κολέγιο Λούισαμ», είπε ο Γκραντέλ. «Ήμασταν όλοι καλοί παίκτες στην Ακαδημία Ποδοσφαίρου. Νομίζω ότι τα κατάφερα κατά τύχη». Ο Γκραντέλ ξεκίνησε να παίζει ποδόσφαιρο όταν ήταν δύο ετών στην Ακτή Ελεφαντοστού. Αφού αποχώρησε από το Κολέγιο Λούισαμ, ο Γκραντέλ δέχτηκε προσφορές για δοκιμαστικά από την Άρσεναλ, την Τσέλσι, τη Γουέστ Χαμ και τη Λέστερ Σίτι και πέρασε τέσσερις μήνες με την Άρσεναλ πριν υπογράψει με τη Λέστερ. Από εκεί μετακόμισε στη Λιντς Γιουνάιτεντ, όπου έπαιζε τακτικά για την ομάδα στην Φούτμπολ Λιγκ Τσάμπιονσιπ. Στις 5 Μαΐου 2007, υπέγραψε το πρώτο επαγγελματικό του συμβόλαιο με τη Λέστερ, μαζί με επτά άλλους παίκτες, συμπεριλαμβανομένων των Έρικ Οντιάμπο, Άντι Κινγκ και Κάρλ Πέντνεϊ.

#### Μπόρνμουθ (δανεισμός)

Στις 9 Αυγούστου 2007, ο Γκραντέλ εντάχθηκε με δανεισμό στη Μπόρνμουθ, αρχικά για έναν μήνα, ο οποίος παρατάθηκε για το υπόλοιπο της σεζόν στις 31 Αυγούστου. Ωστόσο, δεν μπόρεσε να παίξει όσους αγώνες ήλπιζε με τα «Κεράσια», λόγω του θανάτου της μητέρας του στις αρχές Οκτωβρίου. Ως αποτέλεσμα, ο προπονητής της Μπόρνμουθ, Κέβιν Μποντ, του είπε ότι μπορούσε να έχει όλο το χρόνο που χρειάζεται για να επιστρέψει στην Αγγλία.

Επέστρεψε στη Λέστερ στις 3 Ιανουαρίου 2008, αν και ο Μποντ δήλωσε ότι ήθελε να έχει πίσω στη Μπόρνμουθ με δανεισμό, μία κίνηση που ολοκληρώθηκε για το υπόλοιπο της σεζόν στις 11 Ιανουαρίου. Η φόρμα του Γκραντέλ στη Μπόρνμουθ του απέφερε ένα νέο τριετές συμβόλαιο στη Λέστερ, το οποίο υπέγραψε στις 6 Φεβρουαρίου.

### Επιστροφή στη Λέστερ και προβιβασμός

Έκανε το ντεμπούτο του στο πρωτάθλημα για τη Λέστερ εναντίον της Μίλτον Κέινς Ντονς στις 9 Αυγούστου 2008, δημιουργώντας ένα γκολ, καθώς η Λέστερ κέρδισε με 2-0 στο Στάδιο Γουόκερς. Στις 14 Αυγούστου, ο Γκραντέλ υπέγραψε ένα νέο συμβόλαιο, με διάρκεια μέχρι τον Ιούνιο του 2012. Σημείωσε το πρώτο του επίσημο γκολ σε μία ήττα με 2-1 στο Κύπελλο Αγγλίας εναντίον της Κρίσταλ Πάλας στις 14 Ιανουαρίου 2009 και το πρώτο γκολ στο πρωτάθλημα στην ισοπαλία με 2-2 εναντίον της Μίλτον Κέινς Ντονς στις 28 Φεβρουαρίου, σημειώνοντας το γολ της ισοπαλίας με ελεύθερο χτύπημα στις καθυστερήσεις. Το ελεύθερο χτύπημα με τη Μίλτον Κέινς Ντονς κέρδισε το βραβείο Γκολ της Χρονιάς στα Βραβεία Οπαδών της Λέστερ στις 23 Απριλίου. Ο Γκραντέλ έκανε 32 εμφανίσεις σε όλες τις διοργανώσεις, καθώς ο Λέστερ εξασφάλισε την άνοδό της ως πρωταθλήτρια. Την επόμενη σεζόν, ωστόσο, ο Γκραντέλ έκανε μία εμφάνιση ως αναπληρωματικός στο Λιγκ Καπ.

### Λιντς Γιουνάιτεντ

#### Σεζόν 2009-10

Στις 19 Οκτωβρίου 2009, ο Γκραντέλ εντάχθηκε στη Λιντς Γιουνάιτεντ με δανεισμό για ένα μήνα. Έκανε το ντεμπούτο του ως αλλαγή στη νίκη με 2-1 εναντίον της Νόριτς Σίτι το ίδιο απόγευμα. Ο Γκραντέλ σημείωσε το πρώτο του γκολ για την ομάδα στις 31 Οκτωβρίου εναντίον της Γέοβιλ Τάουν.

Ο Γκραντέλ έλαβε το βραβείο Παίκτης του Αγώνα στη νίκη με 2-1 εναντίον της Γέοβιλ Τάουν. Στον επόμενο αγώνα, ο Γκραντέλ κράτησε τη θέση του στην επίθεση και σκόραρε στη νίκη της Λιντς με 2-0 εναντίον της Σάουθεντ Γιουνάιτεντ. Στη συνέχεια, σκόραρε και στον επόμενο αγώνα, στην εκτός έδρας νίκη με 3-1 εναντίον της Κάρλαϊλ Γιουνάιτεντ. Το έκτο γκολ του Γκραντέλ για τη Λιντς ήρθε στη νίκη με 4-1 εναντίον της ΜΚ Ντονς. Ο Γκραντέλ αποβλήθηκε για βίαιη συμπεριφορά στον τελευταίο αγώνα της σεζόν 2009-10 εναντίον της Μπρίστολ Ρόβερς, όταν μετά από μία στιγμή παραφροσύνης αρνήθηκε να φύγει από το γήπεδο στο πρώτο ημίχρονο του αγώνα, αλλά τελικά η Λιντς κέρδισε τον αγώνα με 2-1 και προβιβάστηκε στην Τσάμπιονσιπ.

#### Σεζόν 2010-11

Ο Γκραντέλ έπαιξε τον πρώτο του αγώνα στο παιχνίδι πίσω στο Έλαντ Ρόουντ ύστερα από την κόκκινη κάρτα του εναντίον της Μπρίστολ Ρόβερς, όπου είχε μία εντυπωσιακή επίδοση με τη Λιντς να κερδίζει με 3-1 την ομάδα της Πρέμιερ Λιγκ, Γουλβς, σε αγώνα προετοιμασίας. Ο Γκραντέλ σκόραρε ένα γκολ στον αγώνα με μακρινό σουτ. Λόγω της κόκκινης κάρτας του Γκραντέλ την προηγούμενη σεζόν και την άρνησή του να φύγει από το γήπεδο, έχασε τους τέσσερις πρώτους αγώνες της σεζόν λόγω τιμωρίας.

### Σαιντ-Ετιέν

Στις 30 Αυγούστου 2011, ο Γκραντέλ εντάχθηκε στη γαλλική Σαιντ-Ετιέν, όπου υπέγραψε τετραετές συμβόλαιο με τον σύλλογο. Τη σεζόν 2014-15, ο Γκραντέλ ήταν ο κορυφαίος σκόρερ της ομάδας στη Λιγκ 1 με 17 γκολ, παρέχοντας επίσης 3 ασίστ. 

### Επιστροφή στη Μπόρνμουθ

Στις 4 Αυγούστου 2015, μετά από μία τετραετία στη Γαλλία, ο Γκραντέλ επέστρεψε στην Αγγλία και εντάχθηκε στην πρώην ομάδα του και προσφάτως προβιβασμένη στην Πρέμιερ Λιγκ, Μπόρνμουθ, σε μία τετραετή συμφωνία. Στο πλαίσιο της συμφωνίας, ο παλαιός σύλλογος του Γκραντέλ, Λιντς Γιουνάιτεντ, έλαβε το 10% του ποσού μεταγραφής.

Στις 29 Αυγούστου, ο Γκραντέλ έσχισε τον χιαστό σύνδεσμο στο γόνατό του κατά τη διάρκεια του αγώνα ενάντια στη Λέστερ Σίτι, με τον τραυματισμό να τον αποκλείει για περίπου έξι μήνες. Στις 27 Φεβρουαρίου 2016, ο Γκραντέλ έκανε την επιστροφή του στην ομάδα, μπαίνοντας ως αλλαγή στο 21ο λεπτό, στην ισοπαλία με 0-0 εναντίον της Γουότφορντ. Ο Γκραντέλ σημείωσε το πρώτο του γκολ μετά την επιστροφή του στην ομάδα στη νίκη με 3-2 επί της Σουόνσι στις 12 Μαρτίου 2016.

### Τουλούζ

Τον Ιούνιο του 2018, ο Γκραντέλ υπέγραψε συμβόλαιο με την Τουλούζ.

Εθνική Ακτής Ελεφαντοστού
-------------------------

Ο Γκραντέλ αποκάλυψε ότι μεταβαίνοντας στη Λιντς ήλπιζε να αυξήσει τις διεθνείς προοπτικές του για να παίξει για την Εθνική Ακτής Ελεφαντοστού και ίσως να κερδίσει θέση στην ομάδα για το Παγκόσμιο Κύπελλο του 2010. Κλήθηκε στην Εθνική για πρώτη φορά στις 11 Νοεμβρίου 2010 για τον αγώνα εναντίον της Πολωνίας. Στις 21 Μαρτίου 2011, ο Γκραντέλ έλαβε τη δεύτερη κλήση του στην ομάδα, αυτή τη φορά για να αντιμετωπίσει τον Μπενίν, σε έναν αγώνα για τα προκριματικά του Κυπέλλου Εθνών Αφρικής. Τον Ιούνιο του 2011, κλήθηκε στην ομάδα για να αντιμετωπίσει τον Μπενίν στις 5 Ιουνίου 2011. Αυτός ο αγώνας τελείωσε με νίκη 6-2 για την Ακτή Ελεφαντοστού, στον οποίο ο Γκραντέλ πέρασε στον αγώνα στο 54ο λεπτό για να κάνει το ντεμπούτο του.

Στις 4 Αυγούστου, κλήθηκε στην Εθνική για τον αγώνα εναντίον του Ισραήλ. Έκανε την πρώτη του εμφάνιση στο βασικό σχήμα της Εθνικής στη νίκη με 4–3 εναντίον του Ισραήλ στις 10 Αυγούστου 2011.

Ο Γκραντέλ ήταν μέρος της Ακτής Ελεφαντοστού που τερμάτισε στη δεύτερη θέση, πίσω από τη Ζάμπια, στο Κύπελλο Εθνών Αφρικής του 2012 και ήταν επίσης μέλος της ομάδας στο Παγκόσμιο Κύπελλο του 2014, όπου έκανε μία εμφάνιση, στην ήττα με 2-1 εναντίον της Κολομβίας.

Στο Κύπελλο Εθνών Αφρικής του 2015, ο Γκραντέλ το γκολ της ισοφάρισης στο 86ο λεπτό σε έναν αγώνα της φάσης ομίλων εναντίον του Μάλι.

Στατιστικά σταδιοδρομίας
------------------------

### Διεθνή

|  |
| --- |
| Ακτή Ελεφαντοστού |
| Έτος | Συμ. | Γκολ |
| 2011 | 4 | 0 |
| 2012 | 14 | 2 |
| 2013 | 5 | 0 |
| 2014 | 9 | 3 |
| 2015 | 10 | 3 |
| 2016 | 8 | 1 |
| 2017 | 8 | 1 |
| 2018 | 6 | 1 |
| 2019 | 13 | 1 |
| Σύνολο | 77 | 12 |

Διακρίσεις
----------

### Συλλογικές

**Λέστερ Σίτι**

* Φούτμπολ Λιγκ Ουάν: 2008–09

**Λιντς Γιουνάιτεντ**

* 2η θέση Φούτμπολ Λιγκ Ουάν: 2009–10

**Σαιντ-Ετιέν**

* Λιγκ Καπ Γαλλίας: 2012–13

### Διεθνείς

**Ακτή Ελεφαντοστού**

* Κύπελλο Εθνών Αφρικής: 2015

### Ατομικές

* Παίκτης της Χρονιάς των Οπαδών της Λιντς Γιουνάιτεντ: 2010–11
* Παίκτης της Χρονιάς των Παικτών της Λιντς Γιουνάιτεντ: 2010–11
* Ομάδα της Διοργάνωσης Κυπέλλου Εθνών Αφρικής: 2015

Παραπομπές
----------

1. ↑  (πολλαπλές γλώσσες) *FBref.com*. c5a500ca.
2. ↑  «As» (Ισπανικά) Grupo PRISA. Μαδρίτη. max\_gradel/20151.
3. ↑  fr-academic.com/dic.nsf/frwiki/2040308.
4. ↑  gradel-max-alain. Ανακτήθηκε στις 17  Μαΐου 2022.
5. ↑  «Double delight for college as they go Dutch». Epsom Guardian. 17 Μαΐου 2005. Ανακτήθηκε στις 9 Οκτωβρίου 2016.
6. ↑  «Young Stars Make The Grade». Λέστερ Σίτι. 5 Μαΐου 2007. Αρχειοθετήθηκε από το πρωτότυπο στις 18 Φεβρουαρίου 2012. Ανακτήθηκε στις 4 Μαρτίου 2009.
7. ↑  «Gradel On The Move». Λέστερ Σίτι. 9 Αυγούστου 2007. Αρχειοθετήθηκε από το πρωτότυπο στις 16 Ιουνίου 2007.. Ανακτήθηκε στις 9 Αυγούστου 2007.
8. ↑  «Gradel Loan Extended». Λέστερ Σίτι. 31 Αυγούστου 2007. Αρχειοθετήθηκε από το πρωτότυπο στις 7 Ιανουαρίου 2008.. Ανακτήθηκε στις 31 Αυγούστου 2007.
9. ↑  «Club 100% Behind Max». Μπόρνμουθ. 8 Οκτωβρίου 2007. Αρχειοθετήθηκε από το πρωτότυπο στις 14 Απριλίου 2009.. Ανακτήθηκε στις 8 Οκτωβρίου 2007.
10. ↑  «Cherries Rue Loan Departures». Sky Sports. 3 Ιανουαρίου 2008.. Ανακτήθηκε στις 3 Ιανουαρίου 2008.
11. ↑  «Bournemouth re-sign Foxes' Gradel». BBC Sport. 11 Ιανουαρίου 2008.. Ανακτήθηκε στις 11 Ιανουαρίου 2008.
12. ↑  «Gradel Pens New Foxes Deal». Λέστερ Σίτι. 6 Φεβρουαρίου 2008. Αρχειοθετήθηκε από το πρωτότυπο στις 7 Φεβρουαρίου 2008.. Ανακτήθηκε στις 6 Φεβρουαρίου 2008.
13. ↑  «Leicester 2–0 MK Dons». BBC Sport. 9 Αυγούστου 2008.. Ανακτήθηκε στις 9 Αυγούστου 2008.
14. ↑  «Gradel Extends City Stay». Λέστερ Σίτι. 14 Αυγούστου 2008. Αρχειοθετήθηκε από το πρωτότυπο στις 4 Σεπτεμβρίου 2008.. Ανακτήθηκε στις 14 Αυγούστου 2008.
15. ↑  «Crystal Palace 2–1 Leicester». BBC Sport. 14 Ιανουαρίου 2009.. Ανακτήθηκε στις 1 Μαρτίου 2009.
16. ↑  «MK Dons 2–2 Leicester». BBC Sport. 28 Φεβρουαρίου 2009.. Ανακτήθηκε στις 1 Μαρτίου 2009.
17. ↑  «Trio honoured at awards». Λέστερ Σίτι. 23 April 2009. Αρχειοθετήθηκε από το πρωτότυπο στις 18 Φεβρουαρίου 2012.. Ανακτήθηκε στις 26 Απριλίου 2009.
18. ↑  «Leicester 2008/2009 player appearances». Soccerbase. Ανακτήθηκε στις 23 Μαρτίου 2010. [*νεκρός σύνδεσμος*]
19. ↑  «Leeds United sign Max Gradel from Leicester City». BBC Sport. 25 Ιανουαρίου 2010.. Ανακτήθηκε στις 23 Μαρτίου 2010.
20. ↑  «Gradel joins Leeds on loan deal». BBC Sport. 20 Οκτωβρίου 2009.. Ανακτήθηκε στις 20 Οκτωβρίου 2009.
21. ↑  «Leeds United 2–1 Norwich». BBC Sport. 19 Οκτωβρίου 2009.. Ανακτήθηκε στις 20 Οκτωβρίου 2009.
22. ↑  «Loan ace Max Gradel is a star with a flurry». *Yorkshire Evening Post*. 3 Νοεμβρίου 2009. Αρχειοθετήθηκε από το πρωτότυπο στις 2009-11-05.. Ανακτήθηκε στις 20 Οκτωβρίου 2009.
23. ↑  «Leeds United 4–1 MK Dons». BBC Sport. 24 Απριλίου 2010.. Ανακτήθηκε στις 7 Αυγούστου 2010.
24. ↑  Φλέτσερ, Πολ (8 Μαΐου 2010). «Leeds 2–1 Bristol Rovers». BBC Sport.. Ανακτήθηκε στις 7 Αυγούστου 2010.
25. ↑  «Match report: Leeds United v Wolverhampton Wanderers – Sport». Yorkshire Evening Post. 31 Ιουλίου 2010. Ανακτήθηκε στις 18 Οκτωβρίου 2011.
26. ↑  «Banned Max Gradel still part of Leeds United's plans». BBC Sport. 5 Ιουλίου 2010.. Ανακτήθηκε στις 7 Αυγούστου 2010.
27. ↑  Πίρσον, Τζέιμς (31 Αυγούστου 2010). «Gradel seals St Etienne switch». Sky Sports.. Ανακτήθηκε στις 25 Αυγούστου 2012.
28. ↑  «AFC Bournemouth sign Max Gradel from St Etienne». Μπόρνμουθ. 4 Αυγούστου 2015. Αρχειοθετήθηκε από το πρωτότυπο στις 4 Αυγούστου 2015. .
29. ↑  «Gradel joins Bournemouth from Saint-Etienne». FIFA. 4 Αυγούστου 2015. Αρχειοθετήθηκε από το πρωτότυπο στις 15 Σεπτεμβρίου 2015. Ανακτήθηκε στις 17 Αυγούστου 2015.
30. ↑  «Leeds United: Whites cash in on Gradel’s Bournemouth switch». Yorkshire Evening Post. 4 Αυγούστου 2015. Αρχειοθετήθηκε από το πρωτότυπο στις 2015-08-07.. Ανακτήθηκε στις 2020-07-24.
31. ↑  «Max Gradel: Bournemouth winger faces lengthy knee injury lay-off». BBC Sport. 1 Σεπτεμβρίου 2015. .
32. ↑  «Watford 0–0 Bournemouth». BBC Sport. 27 Φεβρουαρίου 2016. .
33. ↑  «Bournemouth 3-2 Swansea». *BBC Sport* (BBC). 12 Μαρτίου 2016.. Ανακτήθηκε στις 20 Μαρτίου 2016.
34. ↑  «Max Gradel: Bournemouth winger joins French club Toulouse» (στα αγγλικά). *BBC Sport*. 2018-06-25.. Ανακτήθηκε στις 2018-06-27.
35. ↑  «Leeds United: Gradel eyes Ivory Coast call up – Latest Whites News». Yorkshire Evening Post. 29 Ιανουαρίου 2010. Αρχειοθετήθηκε από το πρωτότυπο στις 15 Σεπτεμβρίου 2010. Ανακτήθηκε στις 18 Οκτωβρίου 2011.
36. ↑  «News | News | News | Max Called Up For Polish Trip». Λιντς Γιουνάιτεντ. Ανακτήθηκε στις 18 Οκτωβρίου 2011.
37. ↑  «News | News | News | Two More Set For International Duty». Λιντς Γιουνάιτεντ. Αρχειοθετήθηκε από το πρωτότυπο στις 23 Μαρτίου 2011. Ανακτήθηκε στις 18 Οκτωβρίου 2011.
38. 1 2  Γουόμπσολ, Λεόν (6 Ιουνίου 2011). «Leeds United: Gradel's hoping for Ivory Coast debut – Latest Whites News». Yorkshire Evening Post. Ανακτήθηκε στις 18 Οκτωβρίου 2011.
39. ↑  «Benin – Ivory Coast Game Result, Statistics on 05/06/2011 – Soccer Database Wettpoint». Fussball.wettpoint.com. Ανακτήθηκε στις 18 Οκτωβρίου 2011.
40. ↑  «Ivory Coast beats Israel 4–3 in friendly – Football news». Mail.com. 10 Αυγούστου 2011. Ανακτήθηκε στις 18 Οκτωβρίου 2011.
41. ↑  «15 Max GRADEL». *FIFA*. Αρχειοθετήθηκε από το πρωτότυπο στις 2014-06-19.. Ανακτήθηκε στις 26 Ιανουαρίου 2015.
42. ↑  «Ivory Coast 1–1 Mali». *BBC*.. Ανακτήθηκε στις 26 Ιανουαρίου 2015.
43. ↑  «News | News | News | Max Scoops Up The Gongs». Λιντς Γιουνάιτεντ. Αρχειοθετήθηκε από το πρωτότυπο στις 27 Σεπτεμβρίου 2016. Ανακτήθηκε στις 18 Οκτωβρίου 2011.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μαξ Γκραντέλ** |

* Προφίλ στον ιστότοπο της Λιντς Γιουνάιτεντ
* Μαξ Γκραντέλ Στατιστικά καριέρας στο Soccerbase
* Προφίλ στο Transfermarkt.com

  


|  |  |  |  |  |
| --- | --- | --- | --- | --- |
| 

| π • σ • ε
**Εθνική Ακτής Ελεφαντοστού – Μουντιάλ 2014** |
| --- |
|  |
|  | 
* 1 Μπαρί
* 2 Βιερά
* 3 Μποκά
* 4 Κ. Τουρέ · 5 Ζοκορά
* 6 Μπολί
* 7 Ακπά-Ακπρό
* 8 Καλού
* 9 Τιοτέ
* 10 Ζερβινιό
* 11 Ντρογκμπά (c)
* 12 Μπονί
* 13 Για Κονάν
* 14 Ντιομαντέ
* 15 Γκραντέλ
* 16 Γκμποουό
* 17 Οριέ
* 18 Τζακπά
* 19 Γ. Τουρέ
* 20 Ντιέ
* 21 Σιό
* 22 Μπαμπά
* 23 Μαντέ
* Προπονητής: Λαμουσί
 |

 |